title: Rådets afgørelse 2013/320/FUSP af 24. juni 2013 om aktiviteter til støtte for fysisk sikkerhed og lagerforvaltning med henblik på at mindske risikoen for ulovlig handel med håndvåben og lette våben (SALW) og ammunition hertil i Libyen og den omkringliggende region

text:
               26.6.2013

               DA

               Den Europæiske Unions Tidende

               L 173/54

         RÅDETS AFGØRELSE 2013/320/FUSP
   af 24. juni 2013
   om aktiviteter til støtte for fysisk sikkerhed og lagerforvaltning med henblik på at mindske risikoen for ulovlig handel med håndvåben og lette våben (SALW) og ammunition hertil i Libyen og den omkringliggende region
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Efter den folkelige opstand i Libyen i februar 2011 og den efterfølgende væbnede konflikt er Libyen udfordret af omfattende lagre af konventionelle våben og ammunition, herunder et stort antal ubrugelige og farlige genstande. Den ukontrollerede spredning af håndvåben og lette våben (SALW) og ammunition har givet næring til usikkerhed i Libyen, nabolandene og den omkringliggende region, idet dette har skærpet konflikten og undermineret postkonfliktfredsopbygningen og således udgør en alvorlig trussel for fred og sikkerhed.

               (2)

               Som opfølgning på sin støtte til det libyske folk under og efter konflikten er Unionen forpligtet på at samarbejde yderligere med Libyen om en lang række emner, herunder sikkerhedsspørgsmål, for at støtte overgangsprocessen mod demokrati, varig fred og sikkerhed.

               (3)

               På mødet den 15. og 16. december 2005 vedtog Det Europæiske Råd EU-strategien for bekæmpelse af ulovlig ophobning af og handel med SALW samt ammunition hertil. Strategien anerkender, at de store lagre af SALW og ammunition gør det let for civile, kriminelle, terrorister og kombattanter at få adgang til sådanne våben, og understreger behovet for at fortsætte den forebyggende indsats for at bekæmpe ulovligt udbud af og efterspørgsel efter konventionelle våben. Den fremhæver også Afrika som det kontinent, der er hårdest ramt af interne konflikter, hvilket forværres af den destabiliserende tilstrømning af SALW.

               (4)

               Den 23. maj 2012 undertegnede Libyen, Sudan, Den Centralafrikanske Republik, Tchad og Den Demokratiske Republik Congo Khartoumerklæringen om kontrol med håndvåben og lette våben i det vestlige Sudans nabolande. I denne erklæring forpligter Libyen og de øvrige signatarer sig bl.a. til at styrke de nationale kapaciteter og institutioner for at udvikle og gennemføre omfattende SALW-kontrolstrategier, nationale handlingsplaner og indgreb, herunder fysisk sikkerhed og lagerforvaltning ("PSSM"), i forbindelse med statsejet SALW og ammunition i overensstemmelse med internationale standarder.

               (5)

               Khartoumerklæringen opfordrer regionale og internationale organisationer til at yde teknisk og finansiel støtte i koordination med det internationale samfund med henblik på at gennemføre resultaterne af konferencen i Khartoum den 22.-23. maj 2012 og alle efterfølgende aktiviteter og initiativer for at håndtere SALW-spørgsmål i de enkelte signatarlande.

               (6)

               Den 18. juni 2004 ratificerede Libyen protokollen om bekæmpelse af ulovlig fremstilling af og handel med skydevåben og dele, komponenter samt ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet.

               (7)

               Det tyske agentur for internationalt samarbejde, Deutsche Gesellschaft für internationale Zusammenarbeit GmbH ("GIZ"), er ved at etablere et projekt for kontrol med konventionelle våben i Libyen. Den 2. maj 2012 nåede GIZ og Libyan Mine Action Centre (det libyske mineaktionscenter) som en del af forsvarsministeriet til enighed om et rammeprogram for minerydning og kontrol med konventionelle våben. Det generelle program for kontrol med konventionelle våben i Libyen ("programmet") består af to specifikke moduler og samfinansieres af Unionen og Tysklands Forbundsudenrigsministerium.

               (8)

               Det er nødvendigt at sikre, at Libyen opnår det størst mulige ejerskab i forbindelse med gennemførelsen af PSSM-aktiviteter i overensstemmelse med hovedprincipperne om nationalt ejerskab og effektiv styrkelse af lokale partneres handlekraft. I overensstemmelse hermed forsøger programmet at inddrage relevante libyske interessenter, herunder alt efter omstændighederne Indenrigsministeriet, Forsvarsministeriet, de væbnede styrker og andre relevante aktører, i PSSM-aktiviteterne. GIZ vil yde operativ støtte og teknisk bistand til programmets vigtigste partnere.

               (9)

               Programmet anerkender den nuværende dynamik i Libyen og behovet for at involvere alle interessenter og potentielle nationale partnere fra begyndelsen. Det tager sigte på at etablere partnerskaber med internationale ikkestatslige organisationer, der er specialiseret i minerydning og PSSM-spørgsmål, og som allerede har bevist deres operative kapaciteter i Libyen. Det lægger også vægt på at fremme regionalt samarbejde med nabolande. Unionen mener, at finansiel bistand til GIZ vil bidrage til at mindske de risici, der er forbundet med den potentielle ulovlige spredning af konventionelle våben og ammunition i og fra Libyen og den omkringliggende region —

         VEDTAGET DENNE AFGØRELSE:
   Artikel 1
   1.   Unionen skal fortsat fremme fred og sikkerhed i Libyen og den omkringliggende region ved at støtte foranstaltninger, der skal sikre, at de libyske statsinstitutioner sørger for ordentlig fysisk sikkerhed og lagerforvaltning i forbindelse med de libyske våbenarsenaler for at reducere de risici, som spredning og voldsom ophobning af SALW samt ammunition hertil udgør for fred og sikkerhed, herunder fremme af effektiv multilateralisme på regionalt plan i denne forbindelse.
   2.   For at nå målet i stk. 1 skal Unionen støtte aktiviteter med følgende specifikke målsætninger:

               —

               bistå de libyske statsinstitutioner med at udvikle en national strategi og operative standardprocedurer vedrørende PSSM

               —

               støtte de libyske statsinstitutioner med at etablere uddannelsesrammer for PSSM-spørgsmål

               —

               støtte rehabilitering og sikkerhedsforvaltning af ammunitionsoplagringsområder efter nationale standarder

               —

               sørge for midlertidige oplagringsenheder til konventionelle våben- og ammunitionslagre

               —

               støtte flytning af ammunitionsoplagringsområder beliggende i befolkede områder

               —

               foretage en forhåndsvurdering af mulighederne for at reducere de tilgængelige ammunitionslagre ved hjælp af genanvendelse

               —

               fremme regionalt samarbejde med nabolande om PSSM-spørgsmål

               —

               indføre et robust risikostyringssystem, der skal sikre, at programmet kan levere resultater i et gennemførelsesmiljø i hastig forandring.

         3.   For at nå det i stk. 1 nævnte mål skal Unionen søge at bistå de libyske statsinstitutioner med at rehabilitere de usikrede ammunitionsoplagringsfaciliteter, der blev beskadiget under konflikten, og sikre ordentlig fysisk sikkerhed og lagerforvaltning af arsenalerne. Projektet skal gennemføres efter princippet om nationalt ejerskab med et mål om langsigtet bæredygtighed. I overensstemmelse hermed skal alle aktiviteter koordineres med de respektive libyske statsinstitutioner og andre relevante interessenter. Derudover skal projektet følge princippet om ikke at forvolde skade i forbindelse med konfliktsensitiviteten.
   Bilaget indeholder en detaljeret beskrivelse af projektet.
   Artikel 2
   1.   Unionens højtstående repræsentant for udenrigsanliggender og sikkerhedspolitik ("HR") har ansvaret for gennemførelsen af denne afgørelse.
   2.   Den tekniske gennemførelse af projektet i artikel 1, stk. 3, varetages af Deutsche Gesellschaft für Internationale Zusammenarbeit GmbH ("GIZ").
   3.   GIZ udfører sin opgave under HR's ansvar. Med henblik herpå indgår HR de nødvendige aftaler med GIZ.
   Artikel 3
   1.   Det finansielle referencegrundlag til gennemførelsen af det i artikel 1 omhandlede projekt er på 5 000 000 EUR. Det samlede anslåede budget til det overordnede projekt er på 5 000 000 EUR, der tilvejebringes via samfinansiering med Tysklands Forbundsudenrigsministerium.
   2.   De udgifter, der finansieres med beløbet i stk. 1, forvaltes i overensstemmelse med de procedurer og regler, der gælder for Unionens budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår Kommissionen den nødvendige aftale med GIZ. Det skal fremgå af aftalen, at GIZ sørger for, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den aftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af aftalen.
   Artikel 4
   1.   HR aflægger rapport til Rådet om gennemførelsen af denne afgørelse på grundlag af regelmæssige rapporter fra GIZ. Disse rapporter skal danne grundlag for Rådets evaluering.
   2.   Kommissionen aflægger rapport om de finansielle aspekter af gennemførelsen af det i artikel 1 omhandlede projekt.
   Artikel 5
   1.   Denne afgørelse træder i kraft på datoen for vedtagelsen.
   Den skal gennemgås og revideres senest 24 måneder efter datoen for indgåelse af aftalen, jf. artikel 3, stk. 3, på baggrund af den politiske situation i Libyen.
   2.   Denne afgørelse udløber 60 måneder efter datoen for indgåelse af aftalen, jf. artikel 3, stk. 3, medmindre andet besluttes som resultat af gennemgangen i medfør af stk. 2. Uanset dette udløber den dog seks måneder efter ikrafttrædelsen, hvis der ikke er indgået en aftale i løbet af denne periode.

      Udfærdiget i Luxembourg, den 24. juni 2013.

            På Rådets vegne

         C. ASHTON

            Formand

      BILAG

         Program om kontrol med konventionelle våben og ammunition i Libyen og den omkringliggende region

      1.   BAGGRUND OG BEGRUNDELSE

      1.1   Baggrund

      I løbet af den libyske revolution i 2011 mistede Gaddafiregimet kontrollen med store dele af dets konventionelle våbenarsenal. Som følge heraf blev våbenoplagringsanlæg tilgængelige for både oppositionsmedlemmer, civile og soldater. Siden afslutningen af kampene er den centrale kontrol med våbenarsenalerne ikke blevet fuldt ud genvundet, og spredningen af og handelen med våben påvirker konflikterne i naboregionerne. Desuden er der dukket konventionelle våben op i civile hjem, hvilket har ført til udbredt privat besiddelse af konventionelle våben i det libyske samfund. Endvidere forurener eksplosive krigsefterladenskaber områderne omkring våben- og ammunitionsoplagringsfaciliteterne, landbrugsjord og offentlige arealer.
      Ifølge libyske regeringsinstitutioner er der et tvingende behov for bedre og mere central kontrol med konventionelle våben og ammunition i hele Libyen. Med henblik på at føre denne kontrol effektivt har libyske regeringsinstitutioner påpeget et behov for vidensoverførsel, udstyr og tekniske kapaciteter. De libyske civilsamfundsorganisationer, der arbejder inden for dette område, mangler desuden finansielle midler og skal forbedre deres tekniske kapaciteter. Som svar på disse udfordringer nåede det tyske agentur for internationalt samarbejde, Deutsche Gesellschaft für Internationale Zusammenarbeit GmbH ("GIZ") og ledelsen for Libyan Mine Action Centre - LMAC (det libyske mineaktionscenter) under ledelse af det libyske forsvarsministerium til enighed om et støtteprogram på området kontrol med konventionelle våben, herunder fysisk sikkerhed og lagerforvaltning ("PSSM").
      På grundlag af et projektforslag indsendt af GIZ i oktober 2012 anmodede Tysklands Forbundsudenrigsministerium GIZ om at gennemføre programmet for kontrol med konventionelle våben i Libyen ("programmet"). Projektets varighed er fem år (60 måneder) inddelt i fire faser. Det samlede anslåede budget til projektet er på 6 600 000 EUR og tilvejebringes via fælles samfinansiering fra to donorer: Tysklands Forbundsudenrigsministerium og Unionen. Bidraget fra Tysklands Forbundsudenrigsministerium er på 1 600 000 EUR og bidraget fra Unionen er op til 5 000 000 EUR. Ansvaret for gennemførelsen forbliver hos GIZ.
      Gennemførelsen af aktiviteterne påbegyndte den 1. november 2012 og slutter den 31. oktober 2017. Tysklands Forbundsudenrigsministerium dækker omkostningerne for modulet for kapacitetsopbygning samt omkostninger i forbindelse med PSSM-modulet, som Unionen ikke betragter som støtteberettiget.
      Støtten til de libyske partnere gives i form af vidensoverførsel via længere- og kortvarende udstationering af eksperter, der tilrettelægger og gennemfører specialuddannelser, leverance af materiel og udstyr og visse finansielle bidrag til gennemførelsen af tiltag via regeringsinstitutioner og specialiserede agenturer, herunder tilskud.
      Der redegøres for samarbejdsordningerne mellem GIZ og Forbundsudenrigsministeriet i en rammeaftale undertegnet af GIZ og Tysklands Forbundsudenrigsministerium i 2005.
      Der redegøres for samarbejdsordningerne mellem GIZ og Kommissionen i aftalen undertegnet af GIZ og Kommissionen.
      1.2.   Begrundelse for FUSP-støtte, synlighed og bæredygtighed

      Den ukontrollerede spredning af konventionelle våben og ammunition hertil i Libyen efter hændelserne i februar 2011 og derefter har givet næring til usikkerhed i Libyen, dets nabolande og den omkringliggende region, idet dette har skærpet konflikten og undermineret postkonfliktfredsopbygningen og således udgør en alvorlig trussel for freden og sikkerheden. Unionens strategi for bekæmpelse af ulovlig ophobning af og handel med SALW samt ammunition hertil fremhæver endvidere Afrika som det kontinent, der er hårdest ramt af interne konflikter, hvilket forværres af en destabiliserende tilstrømning af håndvåben og lette våben ("SALW"). Unionens støtte til programmet søger at imødegå disse trusler. Det sikrer endvidere, at dets sikkerhed og dets udviklingspolitik stemmer overens. Som opfølgning på Unionens støtte til det libyske folk under og efter konflikten, navnlig støtten fra stabilitetsinstrumentets kortfristede komponent til Dansk Flygtningehjælp, Folkekirkens Nødhjælp og rådgivningsgruppen for rydning af miner og ueksploderet ammunition samt øget bevidsthed om risici ved SALW og eksplosive krigsefterladenskaber blandt den civile befolkning forpligter Unionen sig til yderligere at samarbejde med Libyen om en lang række emner, herunder sikkerhedsspørgsmål.
      Med henblik på fuldt ud at udnytte de midler, der står til rådighed for Unionen, i Unionen og i dens bilaterale forbindelser, vil Unionen støtte programmet via fælles samfinansiering for at sin dets støtte effektivt ved at dele teknisk kapacitet og ledelseskapacitet samt systemer, og for at opfordre til anvendelse af fælles overvågning, evaluering og regnskabsmetoder.
      Som en af de ledende organisationer inden for internationale samarbejdstjenester for bæredygtig udvikling har GIZ en mangeårig erfaring med at sikre sin egen og partnernes synlighed. Med henblik på dette har GIZ sin egen kommunikationsafdeling og råder over specialiserede eksterne kommunikationsredskaber. Unionens synlighed vil således være sikret med passende branding og reklame, som understreger Unionens rolle og sikrer åbenhed i Unionens tiltag og skaber øget bevidsthed blandt specifikke eller generelle personkredse om begrundelsen for programmet samt EU-støtte til programmet og resultaterne af denne støtte. Reklame kan være udformet som publikationer og rapporter, arrangementer, fotos, videodokumentation osv. Det materiale, der produceres i forbindelse med projektet, vil på en meget iøjnefaldende måde vise EU-flaget i overensstemmelse med Unionens retningslinjer for en loyal anvendelse og gengivelse af flaget.
      Projektet har til formål at opnå bæredygtighed i de planlagte foranstaltninger via dets særlige struktur og fremgangsmåde på flere niveauer. Det er udarbejdet som et mellemsigtet projekt over fem år, hvorved der slås bro mellem kortsigtet nødhjælp og langsigtede projekter til fremme af bæredygtig udvikling. De libyske partnere skal fra begyndelsen være involveret i udformningen af projektet, hvilket sikrer det størst mulige nationale ejerskab, og gennem en seksmåneders overdragelsesfase i slutningen vil de være klar til at overtage ansvaret fuldt ud efter fem år. Desuden vil GIZ arbejde på forskellige niveauer og samarbejde med statsinstitutioner, ngo'er, det civile samfund samt internationale donorer. Med henblik på at sikre fortsættelsen af projektaktiviteterne i et flygtigt land som Libyen, er projektet udstyret med en komponent af risikostyring. Bæredygtigheden af foranstaltninger ud over projektets varighed fremmes særligt ved at integrere opbygning af menneskelig kapacitet, institutionel udvikling og regionale netværkselementer i projektudformningen. Dette betyder, at kapaciteterne vil blive øget for at sikre, at de libyske statsinstitutioner kan iværksætte nødvendige tilknyttede initiativer som måtte være påkræves i fremtiden.
      2.   MÅL

      2.1.   Overordnet mål

      Programmet søger at støtte de libyske statsinstitutioner i at udøve effektiv national kontrol med deres konventionelle våben og ammunition, at mindske risikoen for ulovlig spredning af konventionelle våben og ammunition hertil og at forvalte de sikkerhedsrelaterede konsekvenser af den væbnede konflikt i Libyen. Projektet søger navnlig at styrke libyske statsinstitutioner og ikkestatslige organisationer på området kontrol med konventionelle våben og ammunition. Projektet skal også søge at fremme regionalt samarbejde.
      2.2.   Specifikke mål

                  i)

                  at støtte libyske statsinstitutioner, hvis opgaver er tilsyn med og koordinering af kontrol med konventionelle våben og minerydning (LMAC), i at udføre deres opgaver

                  ii)

                  at styrke libyske ikkestatslige organisationer, der er aktive på området kontrol med konventionelle våben og minerydning, i deres støtte, oplysning samt tekniske opgaver

                  iii)

                  at støtte libyske statsinstitutioner, der har til opgave at koordinere og føre tilsyn på PSSM-området, med at udarbejde, koordinere og gennemføre PSSM-foranstaltninger

                  iv)

                  direkte at støtte gennemførelsen af lagerforvaltningsforanstaltninger, herunder flytning af oplagringssteder væk fra befolkede områder, rehabilitering af ammunitionsoplagringssteder efter nationale standarder og tilvejebringelse og installation af midlertidige ammunitionsoplagringsenheder

                  v)

                  at fremme regionalt samarbejde, vidensdeling og peer-to-peer-læring om PSSM og spredning og ulovlig ophobning af konventionelle våben.

            3.   PROJEKTMODULER OG FORVENTEDE RESULTATER

      Dette projekt består af to specifikke moduler:

                  3.1.

                  Kapacitetsopbygning (finansieret af Tysklands Forbundsudenrigsministerium) og

                  3.2.

                  PSSM (finansieret af Unionen)

            3.1.   Kapacitetsopbygning (finansieret af Tysklands Forbundsudenrigsministerium)

      Dette modul tager sigte på at styrke de libyske statsinstitutioner, der har til opgave at føre tilsyn og koordinere på området kontrol med konventionelle våben og minerydning, samt libyske ikkestatslige organisationer, der arbejder med våbenkontrol og minerydning. Dette omfatter fremme af organisatorisk udvikling, forbedring af den finansielle styring og kvalitetsforvaltning samt udvikling af tekniske færdigheder.
      I overensstemmelse med programmets overordnede mål indleder dette modul princippet om nationalt ejerskab og sigter mod at styrke libyske institutioner og kapaciteter med et mål om langsigtet bæredygtighed. Fokus for kapacitetsopbygning har to formål. Den primære opmærksomhed rettes mod den nationale myndighed for mineaktion i Libyen, LMAC, som en del af forsvarsministeriet. Det andet fokus rettes mod de libyske civilsamfundsorganisationer, der er beskæftiget med minerydningsaktiviteter og oplysning.
      Resultat 1: Behovet for uddannelse og udstyr til LMAC, der er Libyens nationale institution med ansvar for tilsyn og koordinering på området kontrol med konventionelle våben og minerydning og udpeget af det libyske udenrigsministerium, skal identificeres og vurderes. LMAC skal bl.a. udvikle strategier med henblik på at styrke den institutionelle kapacitet på området for organisatorisk udvikling og økonomisk forvaltning og kvalitetsstyring.

                  Aktivitet 1

                  :

                  Udarbejde og analysere vurderingen af institutionelle kapacitetsbehov

                  Aktivitet 2

                  :

                  Udvikle en forretningsplan og et kvalitetsforvaltningssystem

                  Aktivitet 3

                  :

                  Oprette et rammeprogram for uddannelse af medarbejderne ved våben- og ammunitionsoplagringsfaciliteterne

                  Aktivitet 4

                  :

                  Støtte installation af partnerinstitutionens (LMAC's) koordineringskontorer

            Resultat:

                  —

                  gennemførelse af og dokumentation for en behovsvurdering vedrørende institutionel kapacitetsudvikling af LMAC senest ved udgangen af projektets 18. måned

                  —

                  udvikling fra LMAC's side af en forretningsplan og en kvalitetsstyringsproces senest ved udgangen af projektets 30. måned

                  —

                  passende udstyr til LMAC senest ved udgangen af projektets 30. måned

                  —

                  udformning af uddannelsesrammerne i samarbejde med partnerinstitutionen (LMAC).

            Yderligere resultater af disse aktiviteter vil blive specificeret senest ved udgangen af projektets sjette måned i samarbejde med LMAC. I betragtning af at det libyske udenrigsministerium for nylig har udnævnt partnerinstitutionen, vil de relevante indikatorer blive specificeret snarest muligt.
      Resultat 2: Behovene for uddannelse og udstyr hos de libyske ikkestatslige organisationer, der arbejder på området kontrol med konventionelle våben og minerydning, vil blive identificeret og vurderet. Disse ikkestatslige organisationers kapaciteter, navnlig inden for forvaltning, finansiel styring og tekniske færdigheder, vil blive styrket.

                  Aktivitet 1

                  :

                  Uddannelse i forvaltning og finansiel styring

                  Aktivitet 2

                  :

                  Tekniske uddannelsesforanstaltninger på minerydningsområdet

            Resultat:

                  —

                  gennemførelse af tre årlige uddannelsesforløb i forvaltning for ikkestatslige organisationer i 2013, 2014 og 2015.

            3.2.   PSSM (finansieret af Unionen)

                  Aktivitet 1

                  :

                  Udvikling af en national strategi og operative standardprocedurer PSSM

                  Aktivitet 2

                  :

                  Etablering af en uddannelsesramme vedrørende PSSM-spørgsmål

                  Aktivitet 3

                  :

                  Rehabilitering og sikkerhedsforvaltning af ammunitionsoplagringsområder

                  Aktivitet 4

                  :

                  Tilvejebringelse af midlertidige oplagringsenheder

                  Aktivitet 5

                  :

                  Flytning af ammunitionsoplagringsområder

                  Aktivitet 6

                  :

                  Genanvendelsesmuligheder for ammunitionslagre

                  Aktivitet 7

                  :

                  Regionalt samarbejde om PSSM

                  Aktivitet 8

                  :

                  Etablering af et robust risikostyringssystem

            3.2.1.   Udvikling af en national strategi og operative standardprocedurer for PSSM

      Målsætninger:
      Denne aktivitet skal fremme koordinering blandt de libyske institutioner, der er involveret i lagerforvaltning, og medføre højere kvalitet i gennemførelsen af lagerforvaltningsprocedurer og således hæve sikkerheden for konventionelle våben- og ammunitionslagre. Libyske statsinstitutioner, der har til opgave at koordinere og føre tilsyn på PSSM-området, vil kunne udarbejde, koordinere og gennemføre PSSM-foranstaltninger
      Beskrivelse:

                  —

                  forskning og gennemgang af eksisterende nationale strategier og operative standardprocedurer (SOP'er) på områder med forbindelse til PSSM samt opnåelse af erfaringer med henblik på udvikling af en ny national strategi og reviderede SOP'er

                  —

                  videregivelse og drøftelse af indhøstede erfaringer og de overordnede linjer for en national strategi for en høringsproces, hvori alle relevante interessenter deltager, herunder f.eks. indenrigsministeriet, forsvarsministeriet, udenrigsministeriet, Libyens væbnede styrker, nationalgarden og nationale ngo'er

                  —

                  tilvejebringelse af organisatorisk støtte og teknisk ekspertise til den libyske myndighed, der har ansvar for udarbejdelse af den nationale strategi og udviklingen af SOP'er

                  —

                  støtte til en ansvarlig national institution til fremme af en proces for strategigennemgang og konsensusopbygning med relevante interessenter med henblik på endelig udformning af den nationale strategi og SOP'er vedrørende PSSM.

            Resultat:

                  —

                  Der udarbejdes en national strategi, som omfatter PSSM.

                  —

                  Der udarbejdes SOP'er for PSSM.

            3.2.2.   Etablering af en uddannelsesramme vedrørende PSSM-spørgsmål

      Målsætninger:
      Denne aktivitet skal medføre bedre uddannelse af medarbejdere ved våben- og ammunitionsoplagringsfaciliteterne, og dermed bidrage til bedre sikkerhed på disse steder.
      Beskrivelse:

                  —

                  gennemgang af eksisterende vurderinger af uddannelsesbehov på områder med forbindelse til PSSM og opnåelse af erfaringer med henblik på udvikling af en ny uddannelsesramme

                  —

                  gennemførelse af en undersøgelse af eksisterende og planlagte partnerenheders og uddannelsesinstitutioners uddannelseskurser vedrørende PSSM

                  —

                  fremme af interessenthøringer med det formål at etablere hovedlinjerne og de primære mål for en fremtidig national uddannelsesramme vedrørende PSSM

                  —

                  fremme af udformningen af en uddannelsesramme forestået af et eksperthold bestående af libyske og internationale eksperter. Uddannelsesrammen bør indeholde en definition af målgruppen, en strategi til at nå og udvælge målgruppen, udarbejdelse af et uddannelsesprogram, definition af uddannelsesmetoder, en tidsramme, en personalemodel, beregning af omkostninger samt udarbejdelse af et dokumentations- og evalueringssystem.

            Resultat:

                  —

                  Gennemførelse af workshops med henblik på interessenthøringerne og udformningen

                  —

                  Udvikling af uddannelsesrammen.

            3.2.3.   Rehabilitering og sikkerhedsforvaltning af ammunitionsoplagringsområder

      Målsætninger:
      En væsentlig nedbringelse af risikoen for tyveri, plyndring og uautoriseret adgang til konventionelle våben- og ammunitionsoplagringsanlæg.
      Beskrivelse:

                  —

                  gennemgang af eksisterende undersøgelser af ammunitionsoplagringsområder, lokale rapporter om usikrede våben- og ammunitionsdepoter i befolkede områder samt udarbejdelse af en rapport, der i detaljer redegør for gennemgangen

                  —

                  fremme af de relevante libyske institutioners prioriteringsproces med sigte på udvælgelse af de ammunitionsoplagringsområder, der skal rehabiliteres i et pilotprojekt.

                  —

                  gennemførelse af en teknisk forhåndsvurdering og indsættelse af projekteringshold til udvikling af omkostningseffektive rehabiliteringsmuligheder

                  —

                  fremme af konsensusopbygning med hensyn til, hvilke ammunitionsoplagringsområder, der skal rehabiliteres. Følgende udvælgelseskriterier inddrages i beslutningsprocessen: nationale udvælgelsesprioriteter, sikkerhedstrusler mod lokalbefolkningen, adgang tilvejebragt gennem de respektive sikkerhedsaktører (militære råd etc.), operative og økonomiske begrænsninger samt præferencer i lokalsamfundet

                  —

                  fremme af outsourcing af en teknisk undersøgelse og udarbejdelse af et mandat samt fremme af en udbudsprocedure for de respektive rehabiliteringsprojekter

                  —

                  fremme af fælles overvågning og kvalitetsvurdering

                  —

                  fremme af udviklingen af et sikkerheds- og sikringskoncept for pilotprojekter for ammunitionsoplagringsområder

                  —

                  levering af sikkerhedsudstyr til pilotprojekter for ammunitionsoplagringsområder

                  —

                  uddannelse af fremtidigt personale på oplagringsanlæggene.

            Resultat:

                  —

                  Rehabilitering af en række ammunitionsoplagringsfaciliteter (antallet skal fastsættes i slutningen af fase 1).

            3.2.4.   Tilvejebringelse af midlertidige oplagringsenheder

      Målsætninger:
      Denne aktivitet skal medføre bedre kontrol med udvalgte libyske arsenaler af konventionelle våben, nedbringe risikoen for tyveri og forbedre beskyttelsen af civile mod ukontrollerede eksplosioner.
      Beskrivelse:

                  —

                  gennemførelse af en undersøgelse af mulige placeringssteder for midlertidige oplagringsenheder og en forhåndsvurdering af omkostningseffektive valgmuligheder for gennemførelse af midlertidige oplagringsenheder. Der redegøres nærmere for resultatet af undersøgelsen i en rapport, der beskriver, hvor midlertidige oplagringsenheder skal placeres, samt deres tekniske specifikationer

                  —

                  fremme af konsensusopbygning med hensyn til, hvor midlertidige oplagringsenheder skal placeres. Følgende udvælgelseskriterier inddrages i beslutningsprocessen: nationale prioriteter, sikkerhedstrusler mod lokalbefolkningen, adgang tilvejebragt gennem de respektive sikkerhedsaktører (militære råd etc.), operative og økonomiske begrænsninger samt præferencer i lokalsamfundet

                  —

                  fremme af outsourcing af en teknisk undersøgelse og udarbejdelse af et mandat samt fremme af en udbudsprocedure for de respektive byggeprojekter

                  —

                  fremme af fælles overvågning og kvalitetsvurdering

                  —

                  fremme af udviklingen af et sikkerheds- og sikringskoncept for hver midlertidig oplagringsenhed

                  —

                  levering af sikkerhedsudstyr til udvalgte midlertidige oplagringsenheder

                  —

                  uddannelse af fremtidigt personale på oplagringsanlæggene.

            Resultat:

                  —

                  Etablering af en række midlertidige ammunitionsoplagringsfaciliteter (antallet skal fastsættes i slutningen af fase 1).

            3.2.5.   Flytning af ammunitionsoplagringsområder

      Målsætninger:
      Denne aktivitet skal medføre en forbedret sikkerhed på oplagringsområderne og en forbedret sikkerhedssituation i befolkede områder.
      Beskrivelse:

                  —

                  gennemførelse af en undersøgelse i Libyen over anlæg der skal flyttes.

                  —

                  gennemførelse af en forhåndsvurdering og en dertil hørende rapport om omkostningseffektive valgmuligheder for transport/flytning samt om mulige placeringssteder for ammunitionsoplagringsområder

                  —

                  fremme af konsensusopbygning med hensyn til udvælgelse af de ammunitionsoplagringsområder, der skal flyttes. Følgende udvælgelseskriterier inddrages i beslutningsprocessen: nationale prioriteter, sikkerhedstrusler mod lokalbefolkningen, adgang tilvejebragt gennem de respektive sikkerhedsaktører (militære råd etc.), operative og økonomiske begrænsninger samt præferencer i lokalsamfundet

                  —

                  fremme af outsourcing af en teknisk undersøgelse og udarbejdelse af et mandat samt fremme af en udbudsprocedure for de respektive flytnings-/transportprojekter

                  —

                  fremme af fælles overvågning og kvalitetsvurdering.

            Resultat:

                  —

                  Flytning af en række ammunitionsoplagringsfaciliteter (antallet skal fastsættes i slutningen af fase 1).

            3.2.6.   Genanvendelsesmuligheder for ammunitionslagre

      Målsætning:
      Gennemførelse af en forhåndsvurdering af mulighederne for at nedbringe eksisterende ammunitionslagre gennem genanvendelse og dermed tilskyndelse til destruktion af konventionelle våben
      Beskrivelse:

                  —

                  udarbejdelse af et mandat i samråd med de respektive libyske myndigheder

                  —

                  fremme af en international udbudsprocedure og udvælgelsesproces

                  —

                  gennemførelse af en forhåndsvurdering

                  —

                  fremme af fælles kvalitetskontrol af forhåndsvurderingen

                  —

                  formidling af undersøgelsesresultaterne til de respektive libyske interessenter

                  —

                  fremme af oversættelse og trykning af undersøgelsen.

            Resultat:

                  —

                  Rapport om forhåndsvurderingen af muligheder for at nedbringe eksisterende ammunitionslagre gennem genanvendelse

                  —

                  Workshop til formidling af resultaterne.

            3.2.7.   Regionalt samarbejde om PSSM-spørgsmål

      Målsætning:
      Denne aktivitet skal styrke regionalt samspil og koordinering og dermed øge ekspertisen og kapaciteten hos de relevante statsinstitutioner og hos ikkestatslige organisationer, der er involveret i våbenkontrol og lagerforvaltning i regionen.
      Beskrivelse:

                  —

                  støtte tilrettelæggelsen af højst to regionale todageskonferencer som fora for regional dialog, oplysning, vidensdeling og peer-to-peer-læring i form af en tretrinstilgang: i) højtprofilerede deltagere fra statsinstitutioner, ii) de teknisk ansvarlige for gennemførelse af lagerforvaltning og iii) ikkestatslige organisationer i forbindelse med tilrettelæggelsen af en række præsentationer og workshops

                  —

                  fremme af beslutningsprocessen omkring emner for præsentationer og workshops

                  —

                  lette identifikationen af potentielle deltagere og talere med hjælp fra Unionen, libyske partnere og nabolande

                  —

                  lette udarbejdelsen af et mandat og af en udbudsprocedure med henblik på at finde en virksomhed til kongresorganisation, offentlig kommunikation og dokumentation.

            Resultat:

                  —

                  højst to todageskonferencer inden for en periode på to og et halvt år med op til 45 deltagere.

            3.2.8.   Indførelse af et robust risikostyringssystem

      Målsætning:
      At fremme en vellykket og konfliktsensitiv gennemførelse af projektaktiviteter i et udfordrende risikomiljø, herunder skrøbelig offentlig sikkerhed, mange væbnede grupper og en flygtig sikkerhedstrusselssituation.
      Beskrivelse:

                  —

                  udvikling af projektretningslinjer for konfliktsensitiv programlægning i overensstemmelse med tilgangen om "ikke at skade", der henviser til gennemførelsen af projektaktiviteter på en måde, der minimerer utilsigtede negative virkninger

                  —

                  gennemførelse af risiko- og trusselsvurdering og udvikling af et sikkerhedskoncept, herunder operative standardprocedurer til programmet med henblik på at maksimere sikkerheden for personalet og projektaktiverne

                  —

                  konstant risikovurdering og trusselsovervågning på stedet og risikorådgivningstjenester på stedet for at beskytte personalet og operationerne

                  —

                  sikkerhedsudstyr til beskyttelse af projektpersonale og projektaktiver

                  —

                  udvikling af et fleksibelt projektstyringsværktøj med henblik på at sikre projektgennemførelse i tilfælde af en forringelse af sikkerhedsmiljøet, især fjernstyringskapaciteter.

            Resultat:

                  —

                  Sikkerhedskonceptet for projektet er på plads

                  —

                  Udformning af retningslinjer for konfliktsensitiv programlægning

                  —

                  Risikostyringsrådgiver er på plads.

            4.   GENNEMFØRELSE

      4.1.   Generel opbygning

      På grundlag af et projektforslag, som GIZ havde indsendt til Forbundsudenrigsministeriet, fik GIZ i oktober 2012 i opdrag af Tysklands Forbundsudenrigsministerium at gennemføre programmet for kontrol med konventionelle våben i Libyen. Gennemførelsen af aktiviteterne begyndte den 1. november 2012 og slutter den 31. oktober 2017. Unionens bidrag vil udvide dette projekt ved at tilføje et yderligere modul om PSSM. PSSM-modulet bliver gennemført sideløbende med modulet for kapacitetsopbygning med aktiviteter, der starter i 2013 og løber indtil oktober 2017.
      GIZ vil gennemføre to moduler vedrørende kapacitetsopbygning og PSSM gennem længere- og kortvarende udstationering af eksperter samt ved samarbejde med internationale og nationale partnere, delvis gennem underleveranceaftaler.
      GIZ' hovedpartner for kapacitetsopbygningsmodulet er LMAC. I en verbalnote til den tyske ambassade i Tripoli af 17. december 2012 bekræftede det libyske udenrigsministerium LMAC som Libyens nationale institution med ansvar for tilsyn og koordinering på området kontrol med konventionelle våben og minerydning og hilste det program, der skal gennemføres af GIZ, velkommen.
      GIZ er blevet udvalgt som gennemførelsesorgan for dette projekt på grund af sin specifikke ekspertise og erfaring i hele verden samt sin redegørelse i Gruppen vedrørende Global Nedrustning og Våbenkontrol (CODUN) om GIZ' undersøgelsesmission i Libyen og dens henstillinger og foreslåede strategi for indsatsen, navnlig at sikre deltagelse og ejerskab fra alle relevante aktører og dens fremhævelse af bæredygtig virkning.
      4.2.   Partnere

      Programaktiviteterne i Libyen for begge moduler vil blive gennemført i samarbejde med internationale partnere. Der er flere partnere, som GIZ vil samarbejde med og allerede samarbejder med: FN's mission i Libyen (UNSMIL) støtter libyske agenturer bl.a. med strategisk og teknisk konsulentbistand på området sikkerhed og våbenkontrol. UNSMIL har ved FN's Sikkerhedsråds resolution 2040 af 12. marts 2012 fået et mandat på området minerydning og forvaltning af ammunition og våben. GIZ samarbejder med andre donorer på området våbenkontrol og minerydning i Libyen, navnlig USA og Det Forenede Kongerige.
      Mens det overordnede ansvar for forvaltningen af programmet ligger hos GIZ, vil programmet også etablere partnerskaber med internationale ngo'er, der er specialiseret i PSSM og minerydning, til at levere yderligere specialiseret ekspertise for de to moduler og gennemføre minerydningsaktiviteter på stedet. På grund af programmets modulbaserede karakter vil GIZ-programmet samarbejde med flere ngo'er, der vil blive udvalgt på grund af deres regionale tilstedeværelse, styrker og svagheder og tidligere erfaring og operative kapaciteter i Libyen.
      4.3.   Forvaltning af indsatsen

      Programdesign: En modulbaseret platformsstrategi
      Programmet er opbygget således, at der kan tilføjes eller fjernes specifikke moduler i løbet af programmet for at kunne tilpasse det til ændrede omgivelser på en konfliktsensitiv og fleksibel måde. Strukturen gør det muligt for forskellige donorer at finansiere dele af programmet og gøre hver donors bidrag synligt. Endelig omfatter programmet en opbygning, der giver kapacitet til pålidelig risikostyring og forsvarlig projektforvaltning. GIZ leverer en projektplatform, der sikrer forvaltningen af programmet og gennemfører begge projektmoduler.
      Programstrategi: Fire faser i fem år
      Programmet er udformet til at slå bro mellem nødhjælpsforanstaltninger, der slutter i Libyen, og nationale udviklingsstrategier og -programmer, der forventes at blive igangsat og gennemført af den libyske regering i de kommende år.
      Det følger derfor en femårig strategi på mellemlang sigt, der overskrider længden af typiske planlægningscykler på nødhjælpsområdet. Især kapacitetsopbygningsmodulet vil kræve tid og et pålideligt partnerskab mellem programmet og nationale partnere for at give konkrete resultater og sikre, at nationalt ejerskab ved slutningen af fase 4 matches af nationale kapaciteter.
      Den firefasede strategi sikrer, at programmodulerne kan tilpasses i løbet af programperioden enten på grund af forskellige behov på partners side eller ændrede finansieringsforhold. Den vil også gøre det muligt, at programmet inddrager supplerende moduler i fase 3, hvis betingelserne på det tidspunkt er gunstigere for disse indsatsområder, end de er nu.
      Donorarrangementer:
      Programmet er et multidonorprojekt, der samfinansieres af Unionen og Tysklands Forbundsudenrigsministerium.
      Tysklands Forbundsudenrigsministerium vil føre regelmæssigt tilsyn med hele projektet, som GIZ gennemfører, herunder både kapacitetsopbygningskomponenten og PSSM-komponenten gennem ministeriets etablerede procedurer.
      Programmets varighed og faser:


title: Rådets afgørelse 2013/134/FUSP af 18. marts 2013 om ændring af afgørelse 2011/173/FUSP om restriktive foranstaltninger på baggrund af situationen i Bosnien-Hercegovina

text:
               19.3.2013

               DA

               Den Europæiske Unions Tidende

               L 75/33

         RÅDETS AFGØRELSE 2013/134/FUSP
   af 18. marts 2013
   om ændring af afgørelse 2011/173/FUSP om restriktive foranstaltninger på baggrund af situationen i Bosnien-Hercegovina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 21. marts 2011 vedtog Rådet afgørelse 2011/173/FUSP (1).

               (2)

               På grundlag af en gennemgang af afgørelse 2011/173/FUSP bør de restriktive foranstaltninger forlænges indtil den 22. marts 2014.

               (3)

               Afgørelse 2011/173/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2011/173/FUSP affattes artikel 6, stk. 2, således:

      »Denne afgørelse finder anvendelse indtil den 22. marts 2014.«

   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 18. marts 2013.

            På Rådets vegne

         S. COVENEY

            Formand

      (1)  EUT L 76, 22.3.2011, s. 68.


Avis juridique important

|

31994D1022(02)

Rådets Afgørelse af 10. oktober 1994 om udnævnelse af to medlemmer af og en suppleant til Det Rådgivende Udvalg for Lægeuddannelsen

EF-Tidende nr. C 294 af 22/10/1994 s. 0004 - 0004

RAADETS AFGOERELSE af 10. oktober 1994 om udnaevnelse af to medlemmer af og en suppleant til Det Raadgivende Udvalg for Laegeuddannelsen (94/C 294/02)RAADET FOR DEN EUROPAEISKE UNION HAR -under henvisning til Raadets afgoerelse 75/364/EOEF af 16. juni 1975 om oprettelse af et raadgivende udvalg for laegeuddannelsen (1), saerlig artikel 3 og 4, ogud fra foelgende betragtninger:Ved afgoerelse af 25. juli 1994 (2) udnaevnte Raadet medlemmerne af og suppleanterne til dette udvalg for perioden fra den 25. juli 1994 til den 24. juli 1997;den franske regering har foretaget indstillinger med henblik paa udnaevnelse af et medlem og en suppleant i kategorien sagkyndige fra de laegevidenskabelige universitetsfakulteter;den franske regering har udpeget Claude VIATTE til medlem i kategorien sagkyndige fra de kompetente myndigheder som efterfoelger for Philippe EVEN -TRUFFET FOELGENDE AFGOERELSE:Artikel 1 Foelgende personer udnaevnes til medlem af og suppleant til Det Raadgivende Udvalg for Laegeuddannelsen for perioden indtil den 24. juli 1997:Sagkyndige fra de laegevidenskabelige universitetsfakulteter>TABELPOSITION>Artikel 2 Claude VIATTE udnaevnes i kategorien sagkyndige fra de kompetente myndigheder til medlem af Det Raadgivende Udvalg for Laegeuddannelsen som efterfoelger for Philippe EVEN for den resterende del af dennes mandatperiode, dvs. indtil den 24. juli 1997.Udfaerdiget i Luxembourg, den 10. oktober 1994Paa Raadets vegneTh. WAIGELFormand(1) EFT nr. L 167 af 30. 6. 1975, s. 17.(2) EFT nr. C 221 af 9. 8. 1994, s. 1.


title: Rådets afgørelse (FUSP) 2016/597 af 18. april 2016 om forlængelse af mandatet for Den Europæiske Unions særlige repræsentant for fredsprocessen i Mellemøsten (MEPP)

text:
               19.4.2016

               DA

               Den Europæiske Unions Tidende

               L 103/29

         RÅDETS AFGØRELSE (FUSP) 2016/597
   af 18. april 2016
   om forlængelse af mandatet for Den Europæiske Unions særlige repræsentant for fredsprocessen i Mellemøsten (MEPP)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 33 og artikel 31, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 15. april 2015 vedtog Rådet afgørelse (FUSP) 2015/599 (1) om udnævnelse af Fernando GENTILINI til Den Europæiske Unions særlige repræsentant (EUSR) for fredsprocessen i Mellemøsten (MEPP). EUSR's mandat udløber den 30. april 2016.

               (2)

               EUSR's mandat bør forlænges med endnu en periode på 10 måneder.

               (3)

               EUSR skal gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Fernando GENTILINI som EUSR for fredsprocessen i Mellemøsten (MEPP) forlænges indtil den 28. februar 2017. Rådet kan beslutte, at EUSR's mandat skal afsluttes tidligere, på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   1.   EUSR's mandat bygger på Unionens politikmål for MEPP.
   2.   Det overordnede mål er en samlet fred, der bør opnås på grundlag af en tostatsløsning, hvor Israel og en demokratisk, sammenhængende, levedygtig, fredelig og uafhængig palæstinensisk stat lever side om side inden for sikre og anerkendte grænser med normale forbindelser med deres naboer i overensstemmelse med de relevante resolutioner fra De Forenede Nationers (FN's) Sikkerhedsråd, Madridprincipperne, herunder land for fred, køreplanen, de aftaler, som parterne tidligere har indgået, og det arabiske fredsinitiativ. I lyset af de forskellige dele af de israelsk-arabiske forbindelser udgør den regionale dimension et væsentligt element med henblik på en samlet fred.
   3.   For at nå dette mål er de politiske prioriteter at bevare en tostatsløsning og at relancere og støtte fredsprocessen. Klare parametre, der fastlægger grundlaget for forhandlingerne, er nøgleelementer med henblik på et vellykket resultat, og Unionen har fastlagt sin holdning med hensyn til sådanne parametre i Rådets konklusioner fra december 2009, december 2010 og juli 2014, som det fortsat vil fremme aktivt.
   4.   Unionen er fast besluttet på at arbejde sammen med parterne og med partnere i det internationale samfund, herunder gennem deltagelse i Mellemøstkvartetten (»Kvartetten«) og aktivt stræbe efter passende internationale initiativer med henblik på at skabe en ny dynamik i forhandlingerne.
   Artikel 3
   Mandat
   1.   For at nå politikmålene har EUSR mandat til:

               a)

               at yde et aktivt og effektivt EU-bidrag til aktioner og initiativer, der fører til en endelig løsning på den israelsk-palæstinensiske konflikt på grundlag af en tostatsløsning og i overensstemmelse med Unionens parametre

               b)

               at fremme og fastholde tætte kontakter til alle parterne i fredsprocessen, relevante politiske aktører, andre lande i regionen, medlemmerne af Kvartetten og andre relevante lande samt FN og andre relevante internationale organisationer, f.eks. Den Arabiske Liga, for sammen med dem at arbejde på at styrke fredsprocessen

               c)

               at arbejde på at fremme og bidrage til en mulig ny ramme for forhandlinger i samråd med alle de vigtigste interessenter og medlemsstaterne

               d)

               aktivt at støtte og bidrage til fredsforhandlingerne mellem parterne, herunder ved at fremsætte forslag på Unionens vegne i forbindelse med disse forhandlinger

               e)

               at sikre, at Unionen fortsat er til stede i de relevante internationale fora

               f)

               at bidrage til krisestyring og -forebyggelse, herunder med hensyn til Gaza

               g)

               på anmodning at bidrage til gennemførelsen af internationale aftaler mellem parterne og at tage diplomatiske kontakter til dem, såfremt vilkårene i disse aftaler ikke overholdes

               h)

               at bidrage til de politiske bestræbelser på at foretage en grundlæggende ændring, der kan føre til en holdbar løsning for Gazastriben, som udgør en integreret del af en fremtidig palæstinensisk stat, og som bør drøftes under forhandlingerne

               i)

               at være særlig opmærksom på faktorer, der påvirker den regionale dimension af fredsprocessen, på engagementet med arabiske partnere og på gennemførelsen af det arabiske fredsinitiativ

               j)

               at gå ind i en konstruktiv drøftelse med stater, der har undertegnet aftaler inden for rammerne af fredsprocessen, for at fremme overholdelsen af de grundlæggende standarder for demokrati, herunder respekten for den humanitære folkeret, menneskerettighederne og retsstatsprincippet

               k)

               at fremsætte forslag om Unionens mellemkomst i fredsprocessen og om den bedste måde, hvorpå man kan videreføre Unionens initiativer og igangværende indsats i relation til fredsprocessen, såsom Unionens bidrag til palæstinensiske reformer, herunder de politiske aspekter af relevante EU-udviklingsprojekter

               l)

               at engagere parterne i at afstå fra ensidige handlinger, der kan true tostatsløsningens levedygtighed

               m)

               som udsending til Kvartetten at rapportere om fremskridt og udvikling i forhandlingerne og bidrage til forberedelsen af Kvartettens udsendinges møder på grundlag af Unionens holdninger og gennem koordinering med andre medlemmer af Kvartetten

               n)

               at bidrage til gennemførelse af Unionens menneskerettighedspolitik i samarbejde med EUSR for menneskerettigheder, herunder Unionens retningslinjer om menneskerettigheder, navnlig Unionens retningslinjer om børn i væbnede konflikter og om vold mod kvinder og piger og bekæmpelse af alle former for diskrimination mod dem, og Unionens politik vedrørende FN's Sikkerhedsråds resolution 1325 (2000) om kvinder, fred og sikkerhed, bl.a. ved at overvåge, aflægge rapport om udviklingen og formulere henstillinger i den henseende

               o)

               at bidrage til at skabe bedre forståelse for Unionens rolle blandt indflydelsesrige personer i regionen.

         2.   EUSR skal støtte HR i dennes arbejde og bevare et overblik over alle Unionens aktiviteter i regionen, der er relateret til fredsprocessen i Mellemøsten.
   Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   PSC opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene.
   4.   EUSR arbejder tæt sammen med Unionens repræsentationskontor i Jerusalem, EU-delegationen i Tel Aviv samt med alle andre relevante EU-delegationer i regionen.
   5.   EUSR er først og fremmest baseret i regionen, samtidig med at der sikres en regelmæssig tilstedeværelse i EU-Udenrigstjenestens hovedkvarter.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. maj 2016 til den 28. februar 2017 udgør 1 250 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de tilsvarende finansielle midler, der stilles til rådighed, ansvarlig for at sammensætte en medarbejderstab. Medarbejderstaben skal have den ekspertise i specifikke politiske spørgsmål, som mandatet kræver. EUSR holder løbende Rådet og Kommissionen underrettet om sammensætningen af sin medarbejderstab.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til udstationerede medarbejdere afholdes af henholdsvis medlemsstaten, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres til EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og EUSR's medarbejderstab
   De privilegier, immuniteter og yderligere garantier, der er nødvendige for, at EUSR og EUSR's medarbejdere kan opfylde og afvikle EUSR's mission uhindret, aftales med værtslandene i relevant omfang. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   EU's klassificerede informationers sikkerhed
   EUSR og medarbejderne i EUSR's stab overholder de sikkerhedsprincipper og minimumsstandarder, der er fastsat i Rådets afgørelse 2013/488/EU (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen, EU-Udenrigstjenesten og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer i regionen og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med EUSR's mandat og på baggrund af sikkerhedssituationen i ansvarsområdet træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved

               a)

               at udarbejde en konkret sikkerhedsplan på grundlag af rådgivning fra EU-Udenrigstjenesten, herunder for konkrete materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for ansvarsområdet samt styringen af sikkerhedshændelser, og herunder en beredskabsplan og en evakueringsplan

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i ansvarsområdet

               c)

               sikre, at alle de medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til ansvarsområdet på grundlag af de risikoratings, der er opstillet for dette område af EU-Udenrigstjenesten

               d)

               sikre, at alle vedtagne henstillinger, som fremsættes efter regelmæssige sikkerhedsvurderinger, gennemføres, og afgive skriftlige rapporter til Rådet, HR og Kommissionen om deres gennemførelse og om andre sikkerhedsspørgsmål som led i fremskridtsrapporterne og rapporterne om gennemførelse af mandatet.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og EU-Udenrigstjenesten. EUSR aflægger regelmæssigt rapport til PSC ud over minimumskravene til rapportering og fastsættelse af mål, jf. retningslinjerne vedrørende udnævnelse af, mandat for og finansiering af Unionens særlige repræsentanter. EUSR aflægger også efter behov rapport til Rådets arbejdsgrupper. Der udsendes regelmæssigt rapporter gennem Coreunettet. EUSR kan aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordinering
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter. EUSR sørger for regelmæssig briefing af medlemsstaternes missioner og Unionens delegationer.
   2.   Under arbejdet på stedet holdes der tæt kontakt til medlemsstaternes missionschefer, Unionens delegationschefer og cheferne for FSFP-missionerne. De bestræber sig videst muligt omfang på at bistå EUSR i gennemførelsen af dennes mandat. EUSR giver i tæt samarbejde med Unionens delegationschef i Tel Aviv og Unionens repræsentationskontor i Jerusalem lokal politisk vejledning til cheferne for Den Europæiske Unions politimission i det palæstinensiske område (EUPOL COPPS) og EU-grænsebistandsmissionen ved grænseovergangen i Rafah (EU BAM Rafah). EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en fremskridtsrapport inden udgangen af august 2016 og en samlet rapport om gennemførelsen af mandatet inden udgangen af november 2016.
   Artikel 14
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Luxembourg, den 18. april 2016.

            På Rådets vegne

         F. MOGHERINI

            Formand

      (1)  Rådets afgørelse (FUSP) 2015/599 af 15. april 2015 om udnævnelse af Den Europæiske Unions særlige repræsentant for fredsprocessen i Mellemøsten (MEPP) (EUT L 99 af 16.4.2015, s. 29).

      (2)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).


Vigtig juridisk meddelelse

|

32001D0748

2001/748/EF: Rådets afgørelse af 16. oktober 2001 om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet

EF-Tidende nr. L 280 af 24/10/2001 s. 0005 - 0005

Rådets afgørelseaf 16. oktober 2001om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet(2001/748/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 95 og artikel 133 sammenholdt med artikel 300, stk. 2, første afsnit,under henvisning til Kommissionens forslag, ogud fra følgende betragtninger:(1) Kommissionen har på Fællesskabets vegne forhandlet sig frem til protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er omfattet af Fællesskabets kompetence, efter at have fået bemyndigelse hertil af Rådet.(2) Rådet har ligeledes bemyndiget Kommissionen til at forhandle om Fællesskabets tiltrædelse af denne internationale aftale.(3) Forhandlingerne er nu afsluttet, og det instrument, man har forhandlet sig frem til, vil blive lagt frem til undertegnelse af medlemsstaterne og af regionale organisationer til økonomisk integration med kompetence hertil.(4) Medlemsstaterne har givet udtryk for, at de vil undertegne dette instrument, så snart det er muligt, og det er vigtigt, at Det Europæiske Fællesskab også får denne mulighed -TRUFFET FØLGENDE AFGØRELSE:Eneste artikel1. Rådets formand bemyndiges til at udpege personer, der på Det Europæiske Fællesskabs vegne kan undertegne protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet.2. Teksten til protokollen, som De Forenede Nationers Generalforsamling vedtog ved resolution nr. 55/255 af 8. juni 2001, bliver offentliggjort i De Europæiske Fællesskabers Tidende i forbindelse med Fællesskabets indgåelse heraf.Udfærdiget i Luxembourg, den 16. oktober 2001.På Rådets vegneD. ReyndersFormand


Avis juridique important

|

32004D0578

2004/578/EF: Rådets afgørelse af 29. april 2004 om indgåelse af rammeaftalen mellem Det Europæiske Fællesskab og Den Europæiske Rumorganisation

EU-Tidende nr. L 261 af 06/08/2004 s. 0063 - 0063

 Rådets afgørelse  af  29. april 2004  om indgåelse af rammeaftalen mellem Det Europæiske Fællesskab og Den Europæiske Rumorganisation (2004/578/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Kommissionen har på Fællesskabets vegne forhandlet en aftale med Den Europæiske Rumorganisation.

(2) Aftalen blev undertegnet på Fællesskabets vegne den  25. november 2003  med forbehold for indgåelse på et senere tidspunkt.

(3) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Europæiske Rumorganisation godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til på Fællesskabets vegne at deponere den meddelelse om godkendelse, jf. rammeaftalens artikel 12, stk. 1, som er udtryk for Fællesskabets samtykke i at være bundet af aftalen.

Udfærdiget i Luxembourg, den  29. april 2004 .

 På Rådets vegne

M. Mc Dowell

 Formand

(1) Udtalelse af  20.4.2004  (endnu ikke offentliggjort i EUT).


title: Rådets afgørelse (FUSP) 2015/1337 af 31. juli 2015 om ændring af afgørelse 2010/413/FUSP om restriktive foranstaltninger over for Iran

text:
               1.8.2015

               DA

               Den Europæiske Unions Tidende

               L 206/68

         RÅDETS AFGØRELSE (FUSP) 2015/1337
   af 31. juli 2015
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP (1) om restriktive foranstaltninger over for Iran.

               (2)

               Afgørelse 2010/413/FUSP tillader bl.a. opfyldelsen af forpligtelser i henhold til kontrakter, der er indgået inden den 23. januar 2012 eller i henhold til tilknyttede kontrakter, der er nødvendige for opfyldelsen af sådanne forpligtelser, hvor levering af iransk råolie og iranske olieprodukter eller indtægterne fra levering af disse produkter sker med henblik på godtgørelse af udestående pengebeløb vedrørende kontrakter, der er indgået inden den 23. januar 2012, til personer eller enheder i medlemsstaternes områder eller under deres jurisdiktion, hvor disse kontrakter specifikt foreskriver sådanne godtgørelser.

               (3)

               Afgørelse 2010/413/FUSP foreskriver også, at foranstaltningerne vedrørende indefrysning af aktiver i nævnte afgørelse ikke finder anvendelse på handlinger og overførsler, der udføres med hensyn til enheder opført på listen i bilag II i nævnte afgørelse, for så vidt de er nødvendige til opfyldelsen, indtil den 30. juni 2015, af de relevante forpligtelser.

               (4)

               Rådet mener, at denne undtagelse bør forlænges indtil den 14. januar 2016.

               (5)

               Der er behov for yderligere handling fra Unionens side for at gennemføre foranstaltninger, der er fastsat i nærværende afgørelse.

               (6)

               Afgørelse 2010/413/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 20, stk. 14, i afgørelse 2010/413/FUSP affattes således:

      »14.   Stk. 1 og 2 finder ikke anvendelse på handlinger og overførsler, der udføres med hensyn til enheder opført på listen i bilag II, for så vidt de er nødvendige til opfyldelsen, indtil den 14. januar 2016, af forpligtelser omhandlet i artikel 3c, stk. 2, forudsat at disse handlinger og overførsler er blevet tilladt af den relevante medlemsstat på forhånd vurderet fra sag til sag. Den relevante medlemsstat underretter de øvrige medlemsstater og Kommissionen om dens hensigt til at give tilladelse.«

   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 31. juli 2015.

            På Rådets vegne

         J. ASSELBORN

            Formand

      (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).


title: Rådets afgørelse 2013/307/FUSP af 24. juni 2013 om ændring og forlængelse af mandatet for Den Europæiske Unions særlige repræsentant for det sydlige Middelhavsområde

text:
               25.6.2013

               DA

               Den Europæiske Unions Tidende

               L 172/28

         RÅDETS AFGØRELSE 2013/307/FUSP
   af 24. juni 2013
   om ændring og forlængelse af mandatet for Den Europæiske Unions særlige repræsentant for det sydlige Middelhavsområde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 18. juli 2011 afgørelse 2011/424/FUSP (1) om udnævnelse af Bernardino LEÓN til Den Europæiske Unions særlige repræsentant (EUSR) for det sydlige Middelhavsområde. EUSR's mandat udløber den 30. juni 2013.

               (2)

               EUSR's mandat bør forlænges i en yderligere periode på 12 måneder.

               (3)

               EUSR skal gennemføre mandatet under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Bernardino LEÓN som EUSR for det sydlige Middelhavsområde forlænges herved indtil den 30. juni 2014. EUSR's mandat kan dog afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR's mandat er baseret på Unionens politikmål for de sydlige nabolande som fastsat i Det Europæiske Råds erklæringer af 4. februar og 11. marts 2011, Det Europæiske Råds konklusioner af 24. og 25. marts 2011 samt Rådets konklusioner af 21. februar og 20. juni 2011 og under hensyntagen til forslagene fra HR og Kommissionen i deres meddelelser af 8. marts og 25. maj 2011.
   Disse mål omfatter:

               a)

               styrkelse af Unionens politiske dialog, som skal bidrage til partnerskabet og mere omfattende forbindelser med lande i det sydlige Middelhavsområde, især de lande, der gennemgår politisk reform og overgang til demokratisk styre

               b)

               bidrag til Unionens reaktion på udviklingen i lande i det sydlige Middelhavsområde, især de lande, der gennemgår politisk reform og overgang til demokratisk styre, navnlig ved at styrke demokrati og institutionsopbygning, retsstatsprincippet, god regeringsførelse, respekt for menneskerettigheder og de grundlæggende frihedsrettigheder, fred og regionalt samarbejde, herunder gennem den europæiske naboskabspolitik og Middelhavsunionen

               c)

               styrkelse af Unionens effektivitet, tilstedeværelse og synlighed i regionen og i relevante internationale fora

               d)

               etablering af et tæt samarbejde med relevante lokale partnere samt internationale og regionale organisationer såsom Den Afrikanske Union, Golfstaternes Samarbejdsråd, Den Islamiske Samarbejdsorganisation, Den Arabiske Liga, Den Arabiske Maghrebunion, relevante internationale finansielle institutioner, De Forenede Nationer og den private sektor.

         Artikel 3
   Mandat
   For at nå de i artikel 2 omhandlede politikmål har EUSR mandat til:

               a)

               at styrke Unionens overordnede politiske rolle i forbindelse med lande i det sydlige Middelhavsområde, især de lande, der gennemgår politisk reform og overgang til demokratisk styre, navnlig ved at styrke dialogen med regeringer og internationale organisationer samt med civilsamfundet og andre relevante samtalepartnere og ved at øge bevidstheden hos partnerne om Unionens strategi

               b)

               holde nær kontakt med alle parter, der er involveret i den demokratiske omstillingsproces i regionen, fremme stabilisering og forsoning i fuld respekt for lokalt ejerskab og bidrage til krisestyring og -forebyggelse

               c)

               bidrage til bedre sammenhæng, konsekvens i og koordinering af Unionens og medlemsstaternes politikker og foranstaltninger over for regionen

               d)

               bidrage til at fremme koordineringen med internationale partnere og organisationer og til at støtte regionalt samarbejde. Bistå HR i samarbejde med Kommissionen og medlemsstaterne ved at bidrage til det arbejde, der udføres af taskforcen, og til opfølgningsmøder for det sydlige Middelhavsområde

               e)

               bidrage til gennemførelsen af Unionens menneskerettighedspolitik i regionen i samarbejde med EUSR for menneskerettigheder, herunder EU's retningslinjer om menneskerettigheder, navnlig EU's retningslinjer om børn i væbnede konflikter, samt EU's retningslinjer om vold mod kvinder og piger og bekæmpelse af alle former for diskrimination mod dem, og Unionens politik om kvinder, fred og sikkerhed, herunder ved at overvåge og rapportere om udviklingen, samt at udarbejde henstillinger i den henseende.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer inden for rammerne af mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2013 til den 30. juni 2014 udgør 945 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af EUSR-mandatet og de finansielle midler, der stilles til rådighed i den forbindelse, ansvarlig for at sammensætte en medarbejderstab. Medarbejderstaben skal have den ekspertise i specifikke politiske spørgsmål, som mandatet kræver. EUSR underretter omgående Rådet og Kommissionen om medarbejderstabens sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til sådant udstationeret personale afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutionens eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   4.   EUSR's medarbejderstab placeres samme sted som de relevante tjenestegrene i EU-Udenrigstjenesten eller EU-delegationerne med henblik på at bidrage til sammenhæng og konsekvens i deres respektive aktiviteter.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtslandene, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og medarbejderne i dennes stab overholder de sikkerhedsprincipper og minimumsstandarder, der er fastsat i Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af traktatens afsnit V, i overensstemmelse med mandatet og på baggrund af sikkerhedssituationen i det geografiske ansvarsområde træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:

               a)

               udarbejde en missionsspecifik sikkerhedsplan på grundlag af rådgivning fra EU-Udenrigstjenesten, der omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet og styringen af sikkerhedshændelser, samt en beredskabsplan og en evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet

               d)

               sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i midtvejsrapporten og rapporten om gennemførelse af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR kan efter henstilling fra PSC eller HR aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordinering
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR skal i fuld koordination samarbejde med medlemsstaterne og Kommissionen samt, hvor det er hensigtsmæssigt, med andre af EU's Særlige Repræsentanter, som er aktive i regionen. EUSR sørger for regelmæssig briefing af medlemsstaternes missioner og Unionens delegationer.
   2.   Under arbejdet på stedet holdes der tæt kontakt til cheferne for Unionens delegationer og medlemsstaternes missionschefer, der i videst mulige omfang bestræber sig på at bistå EUSR i gennemførelsen af mandatet. EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en statusrapport ved udgangen af december 2013 og en samlet rapport om gennemførelsen af mandatet ved mandatets afslutning.
   Artikel 14
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1.juli 2013.

      Udfærdiget i Luxembourg, den 24. juni 2013.

            På Rådets vegne

         C. ASHTON

            Formand

      (1)  EUT L 188 af 19.7.2011, s. 24.

      (2)  EUT L 141 af 27.5.2011, s. 17.


title: 78/518/EØF: Rådets afgørelse af 12. juni 1978 om udnævnelse af et medlem til Det rådgivende udvalg for Lægeuddannelsen

text:
 Nr. L 159/36                             De Europæiske Fællesskabers Tidende                                17. 6 . 78
                                                              II
                                   (Retsakter hvis offentliggørelse ikke er obligatorisk)
                                                          RÅD
                                                RÅDETS AFGØRELSE
                                                     af 12. juni 1978
              om udnævnelse af et medlem til Det rådgivende udvalg for Lægeuddannelsen
                                                       (78/ 518/EØF)
RÅDET FOR DE EUROPÆISKE                                          TRUFFET FØLGENDE AFGØRELSE :
 FÆLLESSKABER HAR —
under henvisning til traktaten Om oprettelse af Det
europæiske økonomiske Fællesskab,                                                     Eneste artikel
under henvisning til Rådets afgørelse 75/364/EØF af
 16. juni 1975 om oprettelse af et rådgivende udvalg              Hr. Whelan udnævnes som medlem af Det rådgi
for lægeuddannelsen ('),                                         vende udvalg for Lægeuddannelsen som efterfølger for
                                                                  hr. Robson for resten af dennes mandatperiode, dvs.
under henvisning til Rådets afgørelse 76/385/EØF af               indtil den 5. april 1979 .
6. april 1976 om udnævnelse af medlemmer af og sup
pleanter til Det rådgivende udvalg for Lægeuddannel
sen (2),
i betragtning af, at en plads som medlem af oven
nævnte udvalg i kategorien sagkyndige fra medicinske              Udfærdiget i Luxembourg, den 12. juni* 1978 .
universitetsfakulteter er blevet ledig, som følge af at
hr. Robson er afgået ved døden, hvilket Rådet har fået
underretning om den 23. maj 1978, og                                                         På Rådets vegne
under henvisning til det kandidatforslag, som regerin                                         K. OLESEN
gen for Det forenede Kongerige har forelagt den 23.
maj 1978 —                                                                                Formand
(') EFT nr. L 167 af 30 . 6. 1975, s. 17.
(2) EFT nr. L 101 af 15. 4. 1976, s. 51 .


title: Rådets afgørelse 2013/89/FUSP af 18. februar 2013 om ændring af afgørelse 2011/101/FUSP om restriktive foranstaltninger over for Zimbabwe

text:
               19.2.2013

               DA

               Den Europæiske Unions Tidende

               L 46/37

         RÅDETS AFGØRELSE 2013/89/FUSP
   af 18. februar 2013
   om ændring af afgørelse 2011/101/FUSP om restriktive foranstaltninger over for Zimbabwe
   RÅDET FOR DEN EUROPÆISKE UNION HAR –
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 15. februar 2011 vedtog Rådet afgørelse 2011/101/FUSP (1).

               (2)

               På grundlag af en gennemgang af afgørelse 2011/101/FUSP bør de restriktive foranstaltninger forlænges indtil den 20. februar 2014.

               (3)

               Der er dog ikke længere grund til fortsat at lade visse personer og enheder være opført på listen over personer og enheder, der er omfattet af de restriktive foranstaltninger i afgørelse 2011/101/FUSP.

               (4)

               For at lette dialogen mellem Unionen og Zimbabwes regering bør suspensionen af det rejseforbud, der er pålagt de to medlemmer af Zimbabwes regerings team for genoptagelse af dialogen, som er opført på listen i afgørelse 2011/101/FUSP, opretholdes. Ydermere bør suspensionen af rejseforbuddet udvides til at omfatte seks yderligere medlemmer af Zimbabwes regering.

               (5)

               Afgørelse 2011/101/FUSP bør ændres i overensstemmelse hermed –

         VEDTAGET DENNE AFGØRELSE:
   Artikel 1
   I afgørelse 2011/101/FUSP foretages følgende ændringer:
   Artikel 10 affattes således:

      "Artikel 10
      1.   Denne afgørelse træder i kraft på dagen for vedtagelsen.
      2.   Denne afgørelse finder anvendelse indtil den 20. februar 2014.
      3.   De foranstaltninger, der er omhandlet i artikel 4, stk. 1, bør suspenderes indtil den 20. februar 2014, for så vidt som de finder anvendelse på de personer, der er opført på listen i bilag II.
      4.   Denne afgørelse overvåges løbende og kan om nødvendigt forlænges eller ændres, hvis Rådet fastslår, at målene ikke er nået.".

   Artikel 2
   Bilag I og II til afgørelse 2011/101/FUSP ændres som angivet i bilaget til denne afgørelse.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 18. februar 2013.

            På Rådets vegne

         C. ASHTON

            Formand

      (1)  EUT L 42 af 16.2.2011, s. 6.

      BILAG
      I bilag I og II til afgørelse 2011/101/FUSP foretages følgende ændringer:

                  1)

                  Følgende personer og enheder udelades af bilag I

                              a)

                              Personer

                                          Chapfika, David

                                          Chigudu, Tinaye Elisha Nzirasha

                                          Chipanga, Tongesai Shadreck

                                          Kwenda, R.

                                          Mahofa, Shuvai Ben

                                          Mashava, G.

                                          Moyo, Gilbert

                                          Mpabanga, S.

                                          Msipa, Cephas George

                                          Muchono, C.

                                          Mudenge, Isack Stanislaus Gorerazvo

                                          Mudonhi, Columbus

                                          Mugariri, Bothwell

                                          Mumba, Isaac

                                          Mutsvunguma, S.

                                          Nkomo, John Landa

                                          Nyambuya, Michael Reuben

                                          Parirenyatwa, David Pagwese

                                          Rangwani, Dani

                                          Ruwodo, Richard

                                          Zhuwao, Patrick

                              b)

                              Enheder
                              Divine Homes (PVT) Ltd

                  2)

                  Følgende personer, der er opført på listen i bilag I til afgørelse 2011/101/FUSP, føjes til bilag II:

                              Murerwa, Herbet Muchemwa

                              Mzembi, Walter

                              Nguni, Sylvester Robert

                              Nhema, Francis Chenayimoyo Dunstan

                              Nyoni, Sithembiso Gile Glad

                              Shamu, Webster Kotiwani


title: Rådets afgørelse af 28. november 2016 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Danmark, Frankrig, Italien og Malta

text:
               1.12.2016

               DA

               Den Europæiske Unions Tidende

               C 447/7

         RÅDETS AFGØRELSE
   af 28. november 2016
   om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Danmark, Frankrig, Italien og Malta
   (2016/C 447/04)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (1), særlig artikel 8,
   under henvisning til de kandidatlister, som medlemsstaternes regeringer og arbejdstagernes og arbejdsgivernes organisationer har forelagt Rådet,
   under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og
   ud fra følgende betragtninger:

               (1)

               Ved afgørelse af 17. oktober 2016 (2) udnævnte Rådet medlemmerne af og suppleanterne til bestyrelsen for Det Europæiske Arbejdsmiljøagentur for perioden fra den 8. november 2016 til den 7. november 2019.

               (2)

               Italiens regering har foretaget yderligere indstillinger til to pladser, der skal besættes.

               (3)

               Arbejdstagerorganisationen EFS og arbejdsgiverorganisationen BUSINESSEUROPE har foretaget yderligere indstillinger til en række pladser, der skal besættes —

         VEDTAGET DENNE AFGØRELSE:
   Artikel 1
   Følgende udnævnes til medlemmer af og suppleanter til bestyrelsen for Det Europæiske Arbejdsmiljøagentur for perioden indtil den 7. november 2019:
   I.   REGERINGSREPRÆSENTANTER

               Land

               Medlem

               Suppleant

               Italien

               Romolo De CAMILLIS

               Alessandra PERA

   II.   REPRÆSENTANTER FOR ARBEJDSTAGERORGANISATIONER

               Land

               Medlemmer

               Suppleanter

               Frankrig

               Abderrafik ZAIGOUCHE

               Edina LAMOUREUX

               Italien

               Cinzia FRASCHERI

               Marco LUPI

   III.   REPRÆSENTANTER FOR ARBEJDSGIVERORGANISATIONER

               Land

               Medlemmer

               Suppleanter

               Danmark

               Henrik BACH MORTENSEN

               Lena SØBY

               Frankrig

               Patrick LEVY

               Nathalie BUET

               Italien

               Fabiola LEUZZI

               Μalta

               Lawrence MIZZI

               Brian ZAHRA

         Artikel 2
   Rådet udnævner senere de endnu ikke indstillede medlemmer og suppleanter.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. november 2016.

            På Rådets vegne

         P. ŽIGA

            Formand

      (1)  EFT L 216 af 20.8.1994, s. 1.

      (2)  Rådets afgørelse af 17. oktober 2016 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EUT C 386 af 20.10.2016, s. 3).